pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-'วราวุธ'​ เปิดเวที​ ท็อป​ชวนทอล์ค​!!  "การสื่อสารปัญหาฝุ่น​ PM​ 2.5 ภาคเหนือ"  Talk to Top Go Green Together​ Vol.2
วันศุกร์ที่ 6 มีนาคม 2563
'วราวุธ'​ เปิดเวที​ ท็อป​ชวนทอล์ค​!!  "การสื่อสารปัญหาฝุ่น​ PM​ 2.5 ภาคเหนือ"  Talk to Top Go Green Together​ Vol.2
'วราวุธ'​ เปิดเวที​ ท็อป​ชวนทอล์ค​!!  "การสื่อสารปัญหาฝุ่น​ PM​ 2.5 ภาคเหนือ"  Talk to Top Go Green Together​ Vol.2
'วราวุธ'​ เปิดเวที​ ท็อป​ชวนทอล์ค​!! "การสื่อสารปัญหาฝุ่น​ PM​ 2.5 ภาคเหนือ" Talk to Top Go Green Together​ Vol.2
วันที่ 5​ มีนาคม​ 2563เวลา​ 14.00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ ร่วมกับ นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ เปิดเวทีพบปะพูดคุยกับประชาชน​ เยาวชน​ นักเรียน​ นักศึกษา​ หน่วยงานภาครัฐ​ ภาคเอกชน​ และภาคีเครือข่าย​ต่าง​ ๆ​ ในพื้นที่ภาคเหนือ​ ในงานตลาดนัดวิชาการ​ "​กาดความรู้​ สู้หมอกควัน" ในประเด็น​ "การสื่อสารปัญหาฝุ่น​ PM​ 2.5​ ภาคเหนือ" โดย​ รมว.ทส.​ ได้กล่าวถึง ปัญหาฝุ่น​ หมอกควันและไฟป่าที่เกิดขึ้น​ ซึ่งสาเหตุ​หลัก​ ​ๆ เกิดจากมนุษย์​ หรือประชาชนในพื้นที่​ อาทิ​ พื้นที่ภาคกลางในเมือง​เกิดจากควันท่อไอเสียรถยนต์​ ภาคเหนือเกิดจากการเผาในที่โล่งเพื่อทําการเกษตร​ เช่น​ การเผาซังข้าว​ ข้าวโพด​ และเกิดจากไฟไหม้ป่า​ เป็นต้น​ โดยการพูดในครั้งนี้​ เพื่อสร้างความเข้าใจ​ และตระหนักถึงปัญหาที่เกิดขึ้น​ พร้อมมือร่วมกันหาแนวทางการแก้ไข​ ทั้งภาครัฐ​ ภาคเอกชน​ โดยเฉพาะความร่วมมือจากประชาชนในพื้นที่​ ในการเฝ้าระวังและจัดการปัญหาหมอกควันภาคเหนือ​ ลดผลกระทบที่จะเกิดขึ้นต่อสุขภาพอนามัยของประชาชน​ รวมทั้งแนวทางการป้องกันตนเองเมื่อเข้าสู่ภาวะวิกฤติ​ อีกทั้ง​ เพื่อสร้างความรู้ความเข้าใจเกี่ยวกับข้อมูลคุณภาพอากาศและฝุ่น​ PM​ 2.5​
ในโอกาสนี้​ รมส.ทส.​ ได้เป็นประธานพิธีมอบรางวัลประกวดภาพถ่าย​ "อากาศบ้านเฮา" และปิดงานตลาดนัดวิชาการ​ "กาดนัดความรู้...สู้หมอกควัน" โดยมี​ผู้บริหาร​ ข้าราชการ​ จากหน่วยงานในสังกัด​ ทส.​ เข้าร่วม​งาน​ และ​นายเจริญฤทธิ์​ สงวนสัตย์​ ผู้ว่าราชการจังหวัดเชียงใหม่​ ให้การต้อนรับ​ ​ณ​ สวนสาธารณะหนองบวกหาด​ อําเภอเมือง​ จจังหวัดเชียงใหม ทั้งนี้ งานดังกล่าวจัดขึ้นโดย​ สํานักงานสิ่งแวดล้อมภาคที่​ 1​ (เชียงใหม่) สํานักงานสิ่งแวดล้อมภาคที่​ 2​ (ลําปาง)​ และ​ สํานักงานสิ่งแวดล้อมภาคที่​ 3 (พิษณุโลก) โดยภายในงานมีกิจกรรมและนิทรรศการ​ให้ความรู้ในรูปแบบตลาดนัดวิชาการ​ ที่รวบรวมความรู้ที่เกี่ยวกับการจัดการปัญหาหมอกควันและไฟป่า​ ข้อมูลคุณภาพอากาศ​ เป็นต้น
รัฐบาลไทย-ข่าวทำเนียบรัฐบาล-ธอส.เชิญชมภาพยนตร์ทรีดีอนิเมชั่นเฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพุธที่ 18 ตุลาคม 2560
ธอส.เชิญชมภาพยนตร์ทรีดีอนิเมชั่นเฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร
ธอส. จึงได้ร่วมสนับสนุนการจัดทําภาพยนตร์ทรีดีอนิเมชั่น ชุด “ธ เสด็จสู่สวรรคาลัย” และชุด “พระผู้เป็นที่รักยิ่งแห่งแผ่นดิน” เฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า เพื่อถวายความอาลัย และน้อมรําลึกในพระมหากรุณาธิคุณอย่างหาที่สุดมิได้ของพระบาทสมเด็จพระปรมินทรมหาภูมิพลอดุลยเดช บรมนาถบพิตร ธอส. จึงได้ร่วมสนับสนุนการจัดทําภาพยนตร์ทรีดีอนิเมชั่น ชุด “ธ เสด็จสู่สวรรคาลัย” และชุด “พระผู้เป็นที่รักยิ่งแห่งแผ่นดิน” เฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่แสดงถึงความยิ่งใหญ่แห่งสถาปัตยกรรมของพระเมรุมาศที่จัดสร้างขึ้นตามโบราณราชประเพณี และตามความเชื่อแบบพราหมณ์ ด้วยพระมหากษัตริย์ทรงเป็นสมมุติเทพสถิตบนเขาพระสุเมรุอันล้อมรอบด้วยเขาสัตบริภัณฑ์และทรงจุติลงมายังมนุษย์โลก เมื่อสวรรคตจึงจัดสร้างพระเมรุมาศเพื่อจําลองเขาพระสุเมรุเพื่อเป็นการส่งเสด็จกลับสู่สวรรคาลัยดังเดิม สําหรับลูกค้าประชาชนที่สนใจสามารถร่วมรับชมภาพยนตร์ทรีดีอนิเมชั่นเฉลิมพระเกียรติชุดดังกล่าวได้ที่จอ Digital Signage ธนาคารอาคารสงเคราะห์ ทุกสาขา และจอ LED ยักษ์ลาน Park Paragon ศูนย์การค้าสยามพารากอน ศูนย์การค้าดิเอ็มโพเรี่ยม และดิเอ็มควอเทียร์ ตั้งแต่วันนี้ถึง 29 ตุลาคม 2560 ทั้งนี้ สามารถดาวน์รับชมตัวอย่างภาพยนต์ได้ที่ https://youtu.be/qIApsVKE33k
รัฐบาลไทย-ข่าวทำเนียบรัฐบาล-ไทยและสาธารณรัฐเช็ก ร่วมผลักดันการพัฒนาทางนวัตกรรมและเทคโนโลยี
วันพฤหัสบดีที่ 27 กุมภาพันธ์ 2563
ไทยและสาธารณรัฐเช็ก ร่วมผลักดันการพัฒนาทางนวัตกรรมและเทคโนโลยี
วันพฤหัสบดีที่ 27 กุมภาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและสาธารณรัฐเช็กมีความสัมพันธ์และความร่วมมือกันมาอย่างยาวนาน รวมถึงรัฐสภาไทยได้จัดตั้งกลุ่มมิตรภาพสมาชิกรัฐสภาไทย - เช็ก นับตั้งแต่ปี 2537 ทําให้เกิดการแลกเปลี่ยนการเยือนของบุคคลระดับสูงระหว่างกันอย่างต่อเนื่อง โดยทั้ง 2 ฝ่ายเห็นพ้องที่จะร่วมกันแลกเปลี่ยนและผลักดันการพัฒนาทางนวัตกรรมและเทคโนโลยี ซึ่งเป็นสาขาที่สาธารณรัฐเช็กมีความเชี่ยวชาญ เพื่อแก้ปัญหามลพิษทางอากาศ ทําความสะอาดอากาศและน้ํา เก็บรักษาพลังงาน และบริหารสิ่งปฏิกูล โดยไทยพร้อมร่วมมือศึกษาวิจัย และพัฒนานวัตกรรมสมัยใหม่เพื่อใช้ประโยชน์ร่วมกันในอนาคต
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร.ห่วงเพลิงไหม้ช่วงตรุษจีน ขอนายจ้างลูกจ้างร่วมป้องกัน
วันศุกร์ที่ 1 กุมภาพันธ์ 2562
กสร.ห่วงเพลิงไหม้ช่วงตรุษจีน ขอนายจ้างลูกจ้างร่วมป้องกัน
กรมสวัสดิการและคุ้มครองแรงงาน ขอความร่วมมือนายจ้าง ลูกจ้างป้องกันอัคคีภัยที่อาจเกิดจากการจุดประทัด ธูป เทียน ช่วงเทศกาลตรุษจีน กรณีหยุดยาวให้ตรวจสอบความเรียบร้อยเครื่องจักร อุปกรณ์ ก่อนและหลังหยุดเพื่อความปลอดภัย
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน ( กสร.) เปิดเผยว่า ช่วงเทศกาลตรุษจีนซึ่งเป็นวันขึ้นปีใหม่ตามประเพณีของชาวจีนที่ยึดถือและปฏิบัติกันมาเป็นเวลานานชาวไทยเชื้อสายจีนจะจุดธูปเทียนบูชาสิ่งศักดิ์สิทธิ์และบรรพบุรุษ เผากระดาษเงินกระดาษทอง ประกอบกับสถานประกอบกิจการบางแห่งได้กําหนดให้ช่วงเทศกาลตรุษจีนเป็นวันหยุดติดต่อกันหลายวัน เพื่อความปลอดภัยของนายจ้าง ลูกจ้าง และประชาชนทั่วไป กสร.จึงขอความร่วมมือนายจ้าง ลูกจ้าง ให้ความสําคัญในเรื่องของความปลอดภัยในการทํางาน โดยเฉพาะในเรื่องของการป้องกันอัคคีภัยที่อาจเกิดจากการจุดประทัด ธูป เทียน และตรวจสอบ สายไฟ อุปกรณ์เครื่องใช้ไฟฟ้า รวมทั้งจัดให้มีอุปกรณ์ดับเพลิงอย่างเพียงพอ เพื่อลดความรุนแรง และความเสียหาย ที่อาจเกิดขึ้นได้
นายวิวัฒน์ กล่าวเพิ่มเติมว่า สําหรับสถานประกอบกิจการที่มีการหยุดติดต่อกันหลายวันขอให้เพิ่มความระมัดระวังและตรวจสอบในเรื่องของจุดเสี่ยงที่อาจเกิดอุบัติภัยได้ เช่น สายไฟฟ้า สารเคมี เครื่องจักรอุปกรณ์ โดยทําการตรวจประเมินทั้งก่อนหยุดและเมื่อเปิดดําเนินการให้มีความพร้อมก่อนใช้งาน ทั้งนี้ได้มอบหมายให้พนักงานตรวจความปลอดภัยประชาสัมพันธ์ ชี้แจงให้นายจ้าง ลูกจ้าง และผู้เกี่ยวข้องได้ทราบ สถานประกอบกิจการที่ต้องการข้อมูลเพิ่มเติมติดต่อได้ที่ สํานักงานสวัสดิการและคุ้มครองแรงงานจังหวัด ทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 ศูนย์ความปลอดภัยในการทํางานเขต 1 ถึง 12 หรือที่กองความปลอดภัยแรงงาน กรมสวัสดิการและคุ้มครองแรงงาน 0 2448 9128-39
รัฐบาลไทย-ข่าวทำเนียบรัฐบาล-  แผนแม่บทการบริหารจัดการน้ำ 20 ปี
วันจันทร์ที่ 24 กันยายน 2561
แผนแม่บทการบริหารจัดการน้ํา 20 ปี
รัฐบาลปรับปรุงแผนแม่บทการบริหารจัดการน้ํา เพื่อให้สอดคล้องกับแผนยุทธศาสตร์ชาติ 20 ปี โดยกําหนดเป้าหมาย 6 ด้าน
แผนแม่บทการบริหารจัดการน้ํา 20 ปี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับปรุงแผนแม่บทการบริหารจัดการน้ํา เพื่อให้สอดคล้องกับแผนยุทธศาสตร์ชาติ 20 ปี โดยกําหนดเป้าหมาย 6 ด้าน ได้แก่ 1.เพิ่มประสิทธิภาพระบบประปา 20,034 หมู่บ้าน พัฒนาน้ําประปา น้ําดื่มให้ได้มาตรฐานและมีราคาเหมาะสม 2.เพิ่มน้ําต้นทุนโดยปฏิบัติการฝนหลวง ลดความเสี่ยงต่อภัยแล้ง 3.เพิ่มประสิทธิภาพการระบายน้ํา โดยกําจัดสิ่งกีดขวางทางน้ํา 562 แห่ง ขุดลอกลําน้ําธรรมชาติ 5,500 กม. ป้องกันน้ําท่วมในชุมชนเมือง 764 แห่ง 4.เพิ่มประสิทธิภาพการบําบัดน้ําเสีย 105 แห่ง 5.ป้องกันหน้าดินพังทลายในพื้นที่ต้นน้ํา 4.5 แสนไร่ และ 6.ทําแผนบริหารน้ําทั้งในภาวะปกติและภาวะวิกฤติ รวมทั้งสร้างความร่วมมือและแลกเปลี่ยนความรู้กับต่างประเทศในการบริหารจัดการน้ําทั้งระบบอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. เป็นประธานเปิดงาน “รับสร้างบ้านและวัสดุ Home Builder & Materials Expo 2018”
วันพฤหัสบดีที่ 16 สิงหาคม 2561
รมว.พม. เป็นประธานเปิดงาน “รับสร้างบ้านและวัสดุ Home Builder & Materials Expo 2018”
รมว.พม. เป็นประธานเปิดงาน “รับสร้างบ้านและวัสดุ Home Builder & Materials Expo 2018”
วันนี้ (16 ส.ค. 61) เวลา 09.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน “รับสร้างบ้านและวัสดุ Home Builder & Materials Expo 2018” ภายใต้แนวคิด “สร้างบ้านที่ชอบ ในราคาที่ใช่” โดยมีวัตถุประสงค์เพื่อสนับสนุนการสร้างที่อยู่อาศัยที่ได้มาตรฐานและคุณภาพ ที่ดีให้กับประชาชน จัดขึ้นระหว่างวันที่ 16-19 สิงหาคม 2561 ณ ห้องเพลนารี ฮอลล์ ศูนย์การประชุมแห่งชาติสิริกิติ์ กรุงเทพฯ
รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญในการแก้ไขปัญหาความยากจน ลดความเหลื่อมล้ํา สร้างความเป็นธรรมในสังคม และการสร้างโอกาสให้กับประชาชนในการเข้าถึงสวัสดิการและบริการของรัฐ โดยเฉพาะการสร้างโอกาสทางเศรษฐกิจ ด้วยการประกอบอาชีพและการมีรายได้ที่มั่นคง รวมทั้งการสร้างความมั่นคงด้านที่อยู่อาศัย โดยเน้นกลุ่มผู้ด้อยโอกาสและผู้มีรายได้น้อย ซึ่งรัฐบาล โดยกระทรวงการพัฒนาสังคมและความมั่นคงของมนุษย์ (พม.) ได้จัดทําแผนแม่บทการพัฒนาที่อยู่อาศัย ระยะ 20 ปี (พ.ศ. 2560 - 2579) ด้วยวิสัยทัศน์ “คนไทยทุกคนมีที่ อยู่อาศัยถ้วนทั่ว และมีคุณภาพชีวิตที่ดีในปี 2579” เพื่อการยกระดับคุณชีวิตของประชาชนและการสร้างความมั่นคงด้านที่อยู่อาศัย โดยเฉพาะการจัดการและพัฒนาที่อยู่อาศัยสาหรับผู้มีรายได้น้อยถึงปานกลาง ซึ่งเป็นส่วนหนึ่งที่สําคัญในการสนับสนุนให้ประเทศไทยมีความมั่นคง มั่งคั่ง ยั่งยืน และเป็นประเทศพัฒนาแล้ว ตามเป้าหมายการพัฒนาประเทศของยุทธศาสตร์ชาติ 20 ปี รวมถึงแผนพัฒนาเศรษฐกิจและสังคมแห่งชาติ ฉบับที่ 12 การพัฒนาประเทศไทย 4.0 นอกจากนั้น ยังสอดคล้องกับนโยบายในระดับสากล ได้แก่ เป้าหมายการพัฒนาที่ยั่งยืน (SDGs) ของสหประชาชาติ วาระใหม่แห่งการพัฒนาเมือง (NUA) จากการประชุม HABITAT III รวมถึงเมืองสุขภาวะขององค์การอนามัยโลก
สําหรับปี 2561 กระทรวง พม. ได้ขับเคลื่อนการสร้างความมั่นคงด้านที่อยู่อาศัยสําหรับผู้มีรายได้น้อย ด้วยการดําเนินโครงการซ่อม สร้างที่อยู่อาศัยสําหรับผู้มีรายได้น้อยและกลุ่มเป้าหมายที่ยากไร้ทั่วประเทศ โดยบูรณาการความร่วมมือระหว่าง ภาครัฐ ภาคเอกชน และภาคประชาสังคม ตามแนวทางประชารัฐอย่างต่อเนื่องการจัดงาน “รับสร้างบ้านและวัสดุ Home Builder & Materials Expo 2018” ภายใต้แนวคิด “สร้างบ้านที่ชอบ ในราคาที่ใช่” ในครั้งนี้ นับเป็นโอกาสอันดีที่ประชาชนได้มีทางเลือกในการสร้างที่อยู่อาศัยที่ได้มาตรฐานและคุณภาพที่ดีด้วยความคุ้มค่า โดยความร่วมมือระหว่างสมาคมธุรกิจรับสร้างบ้านและธุรกิจรับสร้างบ้านโดยฝีมือคนไทย ได้แก่ บริษัทรับสร้างบ้านชั้นนํา บริษัทผู้ผลิตวัสดุก่อสร้าง บริษัทผู้ผลิตอุปกรณ์ตกแต่งบ้าน และสถาบันทางการเงิน ทั้งนี้ ภายในงานดังกล่าว การแสดงนวัตกรรมวัสดุก่อสร้างใหม่ล่าสุด และการออกบูธสมาคมธุรกิจรับสร้างบ้าน บริษัทรับสร้างบ้านชั้นนํา บริษัทออกแบบและตกแต่ง บริษัทวัสดุก่อสร้าง และบริษัทอุปกรณ์-เครื่องใช้และของตกแต่งบ้าน รวมทั้งสถาบันการเงินและสื่อสายอสังหาริมทรัพย์
รัฐบาลไทย-ข่าวทำเนียบรัฐบาล-เลขาธิการ คปภ. โรดโชว์กรมธรรม์ประกันภัย 10 บาท คึกคักสุดๆ ประชาชนฮือฮาประกันภัยถูกที่สุดในโลก
วันจันทร์ที่ 2 เมษายน 2561
เลขาธิการ คปภ. โรดโชว์กรมธรรม์ประกันภัย 10 บาท คึกคักสุดๆ ประชาชนฮือฮาประกันภัยถูกที่สุดในโลก
เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เป็นประธานปล่อยขบวน Mobile “กรมธรรม์ประกันภัยสงกรานต์อุ่นใจ (ประกันภัย 10 บาท) (ไมโครอินชัวรันส์)” หลังจากที่ได้มีการแถลงข่าวเปิดตัวอย่างเป็นทางการไปแล้วเมื่อวันที่ 29 มีนาคม 2561
เมื่อวันที่ 30 มีนาคม 2561 ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เป็นประธานปล่อยขบวน Mobile “กรมธรรม์ประกันภัยสงกรานต์อุ่นใจ (ประกันภัย 10 บาท) (ไมโครอินชัวรันส์)” หลังจากที่ได้มีการแถลงข่าวเปิดตัวอย่างเป็นทางการไปแล้วเมื่อวันที่ 29 มีนาคม 2561
กิจกรรม Road Show ในวันนี้ สํานักงาน คปภ. ร่วมกับภาคอุตสาหกรรมประกันภัยผนึกกําลังเปิดตัวกรมธรรม์และประชาสัมพันธ์ให้ประชาชนทราบถึงรายละเอียดเงื่อนไขความคุ้มครอง แนะนํากระบวนการในการซื้อ และแนะนําบริษัทประกันภัยเข้าร่วมโครงการ โดยได้เดินทางไปยังเคาน์เตอร์เทสโก้ ไฟแนนเชียล เซอร์วิส เทสโก้ โลตัส สาขาประชาชื่น โดยมีคุณนิค สมาร์ท กรรมการผู้จัดการใหญ่ให้การต้อนรับ
ต่อจากนั้นขบวน Mobile กรมธรรม์ประกันภัย 10 บาท ได้เดินทางต่อไปยัง ศูนย์บริการเคาน์เตอร์เซอร์วิส ณ เซเว่น อีเลฟเว่น สาขาสาธิต PIM ถนนแจ้งวัฒนะ โดยมี คุณวีรเดช อัครผลพานิช รองกรรมการผู้จัดการ ให้การต้อนรับพร้อมสาธิตวิธีการลงทะเบียน รับสิทธิความคุ้มครองจากกรมธรรม์ประกันภัย 10 บาท โดยเลขาธิการ คปภ.ได้ทดลองลงทะเบียนรับสิทธิความคุ้มครองจากกรมธรรม์ประกันภัย 10 บาท ที่เคาน์เซอร์วิสดังกล่าวด้วย ซึ่งได้รับความสนใจจากประชาชนเป็นอย่างมาก
รัฐบาลไทย-ข่าวทำเนียบรัฐบาล-ครม.อนุมัติแต่งตั้งผู้บริหารระดับสูง กระทรวงศึกษาธิการ
วันพุธที่ 20 กันยายน 2560
ครม.อนุมัติแต่งตั้งผู้บริหารระดับสูง กระทรวงศึกษาธิการ
ผลการประชุมคณะรัฐมนตรี เมื่อวันอังคารที่ 19 กันยายน 2560 ในส่วนที่เกี่ยวข้องกับกระทรวงศึกษาธิการ ได้มีมติอนุมัติตามที่กระทรวงศึกษาธิการเสนอแต่งตั้งข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง
เพื่อทดแทนผู้ที่จะเกษียณอายุราชการ จํานวน 6 ราย ดังนี้
1. นายพีระ รัตนวิจิตรศึกษาธิการภาค สํานักงานศึกษาธิการภาค 9 (ชลบุรี) สํานักงานปลัดกระทรวง กระทรวงศึกษาธิการ ดํารงตําแหน่งรองปลัดกระทรวงสํานักงานปลัดกระทรวง กระทรวงศึกษาธิการ
2. นางสาวอุษณีย์ ธโนศวรรย์ศึกษาธิการภาค สํานักงานศึกษาธิการภาค 2 (ลพบุรี) สํานักงานปลัดกระทรวง กระทรวงศึกษาธิการ ดํารงตําแหน่งรองเลขาธิการคณะกรรมการการศึกษาขั้นพื้นฐานสํานักงานคณะกรรมการการศึกษาขั้นพื้นฐาน
3. นายศรีชัย พรประชาธรรมศึกษาธิการภาค สํานักงานศึกษาธิการภาค 15 (เชียงใหม่) สํานักงานปลัดกระทรวง กระทรวงศึกษาธิการ ดํารงตําแหน่งรองเลขาธิการคณะกรรมการการอาชีวศึกษาสํานักงานคณะกรรมการการอาชีวศึกษา
4. นายวีระกุล อรัณยะนาคศึกษาธิการภาค สํานักงานศึกษาธิการภาค 1 (ปทุมธานี) สํานักงานปลัดกระทรวง กระทรวงศึกษาธิการ ดํารงตําแหน่งผู้ตรวจราชการกระทรวงสํานักงานปลัดกระทรวง กระทรวงศึกษาธิการ
5. นายพิธาน พื้นทองศึกษาธิการภาค สํานักงานศึกษาธิการภาค 4 (ราชบุรี) สํานักงานปลัดกระทรวง กระทรวงศึกษาธิการ ดํารงตําแหน่งผู้ตรวจราชการกระทรวงสํานักงานปลัดกระทรวง กระทรวงศึกษาธิการ
6. นายชาญ ตันติธรรมถาวรศึกษาธิการภาค สํานักงานศึกษาธิการภาค 7 (ภูเก็ต) สํานักงานปลัดกระทรวง กระทรวงศึกษาธิการ ดํารงตําแหน่งผู้ตรวจราชการกระทรวงสํานักงานปลัดกระทรวง กระทรวงศึกษาธิการ
ทั้งนี้ ตั้งแต่วันที่ 1 ตุลาคม 2560 เป็นต้นไป เพื่อทดแทนผู้ที่จะเกษียณอายุราชการ ซึ่งรองนายกรัฐมนตรี (พล.อ.อ.ประจิน จั่นตอง) กํากับการบริหารราชการกระทรวงศึกษาธิการ ได้ให้ความเห็นชอบแล้ว
นวรัตน์ รามสูต, บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-รองปลัดฯ อภิจิณ วางศิลาฤกษ์ บริษัท ฮีโน่มอเตอร์ส แมนูแฟคเจอริ่ง (ประเทศไทย) จำกัด
วันศุกร์ที่ 26 กรกฎาคม 2562
รองปลัดฯ อภิจิณ วางศิลาฤกษ์ บริษัท ฮีโน่มอเตอร์ส แมนูแฟคเจอริ่ง (ประเทศไทย) จํากัด
นายอภิจิณ โชติกเสถียร รองปลัดกระทรวงอุตสาหกรรม เป็นประธานในพิธีวางศิลาฤกษ์ บริษัท ฮีโน่มอเตอร์ส แมนูแฟคเจอริ่ง (ประเทศไทย) จํากัด
สมุทรปราการ : วันนี้ (26 กรกฎาคม 2562) นายอภิจิณ โชติกเสถียร รองปลัดกระทรวงอุตสาหกรรม เป็นประธานในพิธีวางศิลาฤกษ์ บริษัท ฮีโน่มอเตอร์ส แมนูแฟคเจอริ่ง (ประเทศไทย) จํากัด เพื่อก่อสร้างศูนย์การผลิตและพัฒนาผลิตภัณฑ์รถบรรทุกของอาเซียน โดยมี นายสมชาย เปลี่ยนแก้ว กรรมการผู้จัดการใหญ่บริษัทฯ ให้การต้อนรับ ณ นิคมอุตสาหกรรมเอเชีย สุวรรณภูมิ
นายอภิจิณ กล่าวว่า อุตสาหกรรมยานยนต์ไทยต้องปรับตัวสู่สภาวะการแข่งขันของ Global supply chain ในระดับโลก ที่มิใช่การแข่งขันเฉพาะการเป็นฐานการผลิตที่สําคัญของโลกเท่านั้น แต่ต้องมุ่งพัฒนาเรื่องการวิจัยและพัฒนาผลิตภัณฑ์ให้สอดรับกับแนวโน้มของเทคโนโลยียานยนต์ในอนาคต บริษัท ฮีโน่มอเตอร์สฯ ถือเป็นส่วนหนึ่งของอุตสาหกรรมยานยนต์ไทย ที่ช่วยสร้างตลาดแรงงานไทย ควบคู่กับการทํางานที่รักษาสิ่งแวดล้อมและยึดหลักความปลอดภัยในการทํางาน ซึ่งจะช่วยพัฒนาอุตสาหกรรมยานยนต์ไทยสู่ความยั่งยืนในเวทีโลกต่อไป
รัฐบาลไทย-ข่าวทำเนียบรัฐบาล-กระทรวงอุตสาหกรรมเปิดตัว เครื่องต้นแบบ "ระบบขจัดมลพิษทางอากาศแบบเคลื่อนที่"
วันจันทร์ที่ 28 มกราคม 2562
กระทรวงอุตสาหกรรมเปิดตัว เครื่องต้นแบบ "ระบบขจัดมลพิษทางอากาศแบบเคลื่อนที่"
กระทรวงอุตสาหกรรมเปิดตัว เครื่องต้นแบบ "ระบบขจัดมลพิษทางอากาศแบบเคลื่อนที่"
วันนี้ (28 มกราคม 2562) นายพสุ โลหารชุน ปลัดกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม ร่วมชมการติดตั้ง สาธิตเครื่องต้นแบบ "ระบบขจัดมลพิษทางอากาศแบบเคลื่อนที่" ของกระทรวงอุตสาหกรรม ซึ่งนายสุรพล ชามาตย์ รองปลัดกระทรวงอุตสาหกรรม เป็นผู้คิดค้นและออกแบบ ใช้งบประมาณในการผลิต จํานวน 87,000 บาท
โดยเครื่องต้นแบบ "ระบบขจัดมลพิษทางอากาศแบบเคลื่อนที่" มีท่อดูดอาการเข้าระบบเส้นผ่าศูนย์กลาง 14 นิ้ว อัตราการไหลของอากาศ 4000 CFM ท่อปล่อยอากาศหลังบําบัด เส้นผ่าศูนย์กลาง 14 นิ้ว โดยมีระบบฟอกอากาศแบบเปียกทํางานร่วมกับลูกมีเดียพร้อมแผ่นใยซับละอองน้ําและฝุ่น ซึ่งจะช่วยลดฝุ่นขนาดเล็ก PM 2.5 ช่วยลดความหนาแน่นฝุ่นละออง ช่วยลดฝุ่นละอองทั่วไปจากการก่อสร้าง และช่วยลดไอเสียดีเซลจากการเผาไหม้ไม่สมบูรณ์ ให้มีคุณภาพอากาศที่ดีขึ้น โดยเครื่องดังกล่าวติดตั้งอยู่ ณ บริเวณด้านหน้าถนนพระรามที่ 6 กระทรวงอุตสาหกรรม ซึ่งคาดว่าในอนาคตจะสร้างเป็นรถเคลื่อนที่เพื่อขับเคลื่อนไปยังบริเวณที่มีมลภาวะสูงต่อไป #เครื่องต้นแบบระบบขจัดมลพิษทางอากาศ #ลดฝุ่นขนาดเล็กPM 2.5 #กระทรวงอุตสาหกรรม
รัฐบาลไทย-ข่าวทำเนียบรัฐบาล-บีโอไอร่วมลงนามบันทึกข้อตกลงความร่วมมือ เรื่อง CWIE
วันศุกร์ที่ 31 มกราคม 2563
บีโอไอร่วมลงนามบันทึกข้อตกลงความร่วมมือ เรื่อง CWIE
บีโอไอร่วมประชุมวิชาการเพื่อส่งเสริมการจัดการสหกิจศึกษาและการศึกษาเชิงบูรณาการกับการทํางาน (Cooperative and Work Integrated Education: CWIE) และลงนามบันทึกข้อตกลงความร่วมมือ เรื่อง CWIE
วันที่ 30 มกราคม 2563 นางสาวดวงใจ อัศวจินตจิตร์ เลขาธิการบีโอไอ พร้อมด้วยนายเศกสรรค์ เรืองโวหาร รองเลขาธิการบีโอไอ ร่วมประชุมวิชาการเพื่อส่งเสริมการจัดการสหกิจศึกษาและการศึกษาเชิงบูรณาการกับการทํางาน (Cooperative and Work Integrated Education: CWIE) และลงนามบันทึกข้อตกลงความร่วมมือ เรื่อง CWIE ระหว่างกระทรวงการอุดมศึกษา วิทยาศาสตร์ วิจัยและนวัตกรรมกับหน่วยงานภาครัฐ สถานศึกษา และภาคเอกชน ณ โรงแรมรามา การ์เด้นส์ โดยมีผู้บริหารระดับสูงทั้งภาครัฐและเอกชนเข้าร่วมกว่า 500 คน
ทั้งนี้ หน่วยงานที่ร่วมลงนามบันทึกข้อตกลงความร่วมมือ ได้แก่ ที่ประชุมอธิการบดีแห่งประเทศไทย ที่ประชุมอธิการบดีมหาวิทยาลัยราชภัฎ ที่ประชุมคณะกรรมการอธิการบดีมหาวิทยาลัยเทคโนโลยีราชชมงคล สํานักงานคณะกรรมการส่งเสริมการลงทุน สํานักงานคณะกรรมการนโยบายเขตพัฒนาพิเศษภาคตะวันออก สมาคมสถาบันอุดมศึกษาเอกชนแห่งประเทศไทย สมาคมสหกิจศึกษาแห่งประเทศไทย กรมพัฒนาฝีมือแรงงาน กระทรวงแรงงาน กรมพัฒนาชุมชน กระทรวงมหาดไทย สภาอุตสาหกรรมแห่งประเทศไทย หอการค้าไทยและสภาหอการค้าแห่งประเทศไทย
การลงนามในครั้งนี้ เพื่อร่วมกันส่งเสริมและสนับสนุนการพัฒนานักศึกษาไทยให้มีศักยภาพ มีทักษะและสมรรถนะตามความต้องการของอุตสาหกรรมเป้าหมาย อันจะเป็นกําลังสําคัญในการพัฒนาประเทศสู่ Thailand 4.0 ต่อไป
รัฐบาลไทย-ข่าวทำเนียบรัฐบาล-เชิญชวนเกษตรกรขึ้นทะเบียน-ปรับปรุงข้อมูล รับสิทธิเยียวยาจากรัฐ
วันอาทิตย์ที่ 3 พฤษภาคม 2563
เชิญชวนเกษตรกรขึ้นทะเบียน-ปรับปรุงข้อมูล รับสิทธิเยียวยาจากรัฐ
วันอังคารที่ 28 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนเกษตรกรที่มีอาชีพเพาะปลูก เลี้ยงสัตว์ ทําประมง และทํานาเกลือ ที่ยังไม่ได้ขึ้นทะเบียนเกษตรกร เร่งขึ้นทะเบียนยืนยันสถานภาพ เพื่อใช้เป็นข้อมูลรับสิทธิเยียวยาจากผลกระทบของโรคโควิด-19 และมาตรการช่วยเหลืออื่น ๆ ของรัฐ ส่วนเกษตรกรที่ขึ้นทะเบียนแล้วต้องปรับปรุงข้อมูลในทะเบียนเกษตรกรให้เป็นปัจจุบัน โดยหากไม่ปรับปรุงสถานะติดต่อกัน 3 ปี จะทําให้สถานภาพเกษตรกรสิ้นสุดลง จึงอาจไม่สามารถรับสิทธิต่าง ๆ ได้ ดังนั้น ขอให้เข้าไปตรวจสอบสถานะและขึ้นทะเบียน ที่เว็บไซต์กรมส่งเสริมการเกษตร ส่วนเกษตรกรที่ขึ้นทะเบียนเกษตรกรแล้ว ขอให้ปรับปรุงทะเบียนเกษตรผ่านแอปพลิเคชัน FARMBOOK ทั้งนี้ หากมีข้อสงสัยสามารถติดต่อได้ที่สํานักงานเกษตรจังหวัดและอําเภอใกล้บ้าน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วิธีการรับมือโควิด-19 ในช่วงฤดูฝน
วันพฤหัสบดีที่ 23 เมษายน 2563
วิธีการรับมือโควิด-19 ในช่วงฤดูฝน
จะมีวิธีการป้องกันโควิด-19 อย่างไรบ้างในช่วงฤดูฝนนะ
วิธีการป้องกันโควิด-19 ในช่วงฤดูฝน
สิ่งที่ควรทํา
-สวมหน้ากากอนามัย
-ล้างมือให้สะอาดอยู่เสมอ
-รับประทานอาหารปรุงสุกใหม่ และรักษาสุขอนามัยในการรับประทานอาหาร
สิ่งที่ไม่ควรทํา
-ไม่นํามือที่สกปรกมาสัมผัสใบหน้า ตา จมูก ปาก
-ห้ามใช้หน้ากากอนามัยที่เปียกชื้น
-หลีกเลี่ยงการไปยังสถานที่แออัด
รัฐบาลไทย-ข่าวทำเนียบรัฐบาล-ข้อแนะนำคุณลักษณะของผ้าแนบท้ายใบประกาศที่ใช้ในการผลิตหน้ากากอนามัย มีดังนี้
วันอังคารที่ 17 มีนาคม 2563
ข้อแนะนําคุณลักษณะของผ้าแนบท้ายใบประกาศที่ใช้ในการผลิตหน้ากากอนามัย มีดังนี้
คุณลักษณะผ้าที่ใช้ในการผลิตหน้ากากอนามัย
1.เป็นผ้าทอหรือผ้าถัก หรือเส้นใยผสมตามเกณฑ์ที่ได้กําหนดไว้
2.หากผู้ผลิตมีความประสงค์จะระบุในผลิตภัณฑ์ว่า “ผลิตโดยใช้คุณลักษณะผ้าตามคําแนะนําของประกาศกระทรวงอุตสาหกรรม” หากระบุเช่นนี้เป็นการยอมรับว่าทางกระทรวงฯ สามารถตรวจสอบคุณภาพของผลิตภัณฑ์ได้
3.ผู้ผลิตสามารถส่งผ้ามาตรวจสอบมาตรฐานได้ที่ “สถาบันพัฒนาอุตสาหกรรมสิ่งทอ”
4.ประกาศนี้เป็นคําแนะนํา มิใช่การกําหนดมาตรฐานเป็นการบังคับตามกฎหมาย
รัฐบาลไทย-ข่าวทำเนียบรัฐบาล-ศูนย์ปฎิบัติการร่วมการแพทย์และสาธารณสุข ดูแลประชาชนที่เข้าชมนิทรรศการพระเมรุมาศอย่างต่อเนื่อง
วันเสาร์ที่ 11 พฤศจิกายน 2560
ศูนย์ปฎิบัติการร่วมการแพทย์และสาธารณสุข ดูแลประชาชนที่เข้าชมนิทรรศการพระเมรุมาศอย่างต่อเนื่อง
ศูนย์ปฎิบัติการร่วมการแพทย์และสาธารณสุข ดูแลประชาชนที่เข้าร่วมงานชมนิทรรศการอย่างต่อเนื่อง ส่วนใหญ่เป็นการปฐมพยาบาลเบื้องต้น
วันนี้ (11 พฤศจิกายน 2560) ที่ กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษก กระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้จัดทีมแพทย์หมุนเวียนดูแลประชาชนอย่างต่อเนื่องพร้อมปรับทีมแพทย์ และจุดบริการให้เหมาะสมกับจํานวนประชาชนที่เข้ามาชมนิทรรศการฯ และพระเมรุมาศ และให้ดูแลประชาชนอย่างดีที่สุด
นายแพทย์โอภาสกล่าวว่า สําหรับ ผลการดําเนินงานในวันที่ 10 พฤศจิกายน 2560 ที่ผ่านมา พบว่ามีประชาชนเข้ารับบริการทางการแพทย์กว่า 1หมื่นราย ส่วนใหญ่ให้การปฐมพยาบาลเบื้องต้นกว่า 71 ราย ขอยาดมและแอมโมเนีย12,752 ราย ตรวจโรคและรักษา 220 ราย นําส่งรักษาต่อที่โรงพยาบาล 2 ราย ด้วยอาการเวียนศรีษะ นอกจากนี้จะมีการติดตามและเฝ้าระวังผู้ที่มีแนวโน้มที่จะเกิดอาการเครียดและโศกเศร้า พร้อมปรับจุดบริการทางการแพทย์และเริ่มปิดบริการบางจุด เพื่อให้เหมาะสมกับจํานวนประชาชน ทั้งนี้ศูนย์ปฏิบัติการร่วมการแพทย์และสาธารณสุข ได้ร่วมกับกรุงเทพมหานคร กระทรวงกลาโหม โรงเรียนแพทย์ ตํารวจ เอกชนและมูลนิธิจัดบริการทางการแพทย์และสาธารณสุข และโรงพยาบาลสนามดูแลประชาชนอย่างต่อเนื่องตั้งแต่วนที่ 2 พฤศจิกายน-10 พฤศจิกายน 2560 มีประชาชนเข้าชมนิทรรศการแล้วรวมทั้งสิ้น 467,837 คน
ทั้งนี้ขอให้ประชาชนดูแลสุขภาพทั้งร่างกายและจิตใจระมัดระวังความเจ็บป่วยที่มาจากสภาพอากาศที่แปรปรวน ร้อนจัด ฝนตกและอาหารหนาวเย็น เตรียมร่างกายให้พร้อม พักผ่อนให้เพียงพอ เตรียมร่ม พัด ชุดกันฝน โดยเฉพาะผู้สูงอายุ เด็กเล็ก ผู้มีโรคประจําตัวขอให้ระมัดระวังเป็นพิเศษหากเจ็บป่วยสามารถไปรับบริการที่หน่วยปฐมพยาบาลและโรงพยาบาลสนามที่อยู่ใกล้ได้ฟรีหรือโทร1669ตลอด24 ชั่วโมง
**************************** 11 พฤศจิกายน 2560
รัฐบาลไทย-ข่าวทำเนียบรัฐบาล-พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระราชทานพระมหากรุณาธิคุณพระราชทานเครื่องช่วยหายใจ และอุปกรณ์ทางการแพทย์ [กระทรวงกลาโหม]
วันศุกร์ที่ 10 เมษายน 2563
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระราชทานพระมหากรุณาธิคุณพระราชทานเครื่องช่วยหายใจ และอุปกรณ์ทางการแพทย์ [กระทรวงกลาโหม]
เพื่อรับมือสถานการณ์โควิด-๑๙ ให้แก่ โรงพยาบาลสมเด็จพระปิ่นเกล้า และโรงพยาบาลสมเด็จพระนางเจ้าสิริกิติ์ กรมแพทย์ทหารเรือ ในวันศุกร์ที่ ๒๗ มีนาคม ๒๕๖๓ โดยมี พลเรือโท วิชัย มนัสศิริวิทยา เจ้ากรมแพทย์ทหารเรือ
พลเรือตรี สุมิตร แดงดีเลิศ ผู้อํานวยการโรงพยาบาลสมเด็จพระปิ่นเกล้า เป็นตัวแทนรับมอบของพระราชทานในเบื้องต้น ได้แก่เครื่องช่วยหายใจ Puritan Bennett รุ่น 980 จํานวน ๑ เครื่อง เครื่องช่วยหายใจ Puritan Bennett รุ่น 840 จํานวน ๓ เครื่อง เครื่องช่วยหายใจ Draeger รุ่น Carina จํานวน ๒ เครื่อง เครื่องช่วยหายใจ Maquet รุ่น SERVO-s จํานวน ๑ เครื่อง และเครื่องวัดออกซิเจนปลายนิ้ว จํานวน ๑๓ เครื่อง ด้วยความสํานึกในพระมหากรุณาธิคุณของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เป็นล้นพ้น ที่ทรงมีต่อ กรมแพทย์ทหารเรือ กองทัพเรือ ตลอดจนประชาชนทั่วไป บุคลากรของกรมแพทย์ทหารเรือ กราบถวายบังคมแทบเบื้องพระยุคลบาท และขอเทิดทูนไว้เหนือเกล้าเหนือกระหม่อมเป็นสรรพสิริมงคล และจักมุ่งมั่นดําเนินภารกิจดูแลผู้ป่วย ประชาชนที่ทุกข์ร้อน และจะใช้ประโยชน์สูงสุดจากเครื่องมือและอุปกรณ์ทางการแพทย์พระราชทานเพื่อพัฒนางานบริการทางการแพทย์ต่อไป
ด้วยเกล้าด้วยกระหม่อม ขอเดชะ